

ที่ มท ๐๘16.3/ ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 พฤษภาคม 2562

เรื่อง แนวทางการประเมินสถานศึกษาแบบอย่างการจัดกิจกรรมการเรียนรู้และบริหารจัดการ ตามหลักปรัชญา
 ของเศรษฐกิจพอเพียง (สถานศึกษาพอเพียง) สังกัดองค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ที่ มท 0893.2/ว 1063 ลงวันที่ 27 พฤษภาคม 2558

 ๒. หนังสือกรมส่งเสริมการปกครองท้องถิ่น ที่ มท 0816.3/ว 2900 ลงวันที่ 22 ธันวาคม 2560

สิ่งที่ส่งมาด้วย 1. ปฏิทินการประเมินสถานศึกษาพอเพียง จำนวน 1 ชุด

 2. แนวทางการประเมินโรงเรียนพอเพียงท้องถิ่น จำนวน 1 ชุด

 ตามที่กรมส่งเสริมการปกครองท้องถิ่น ได้ขอความร่วมมือจังหวัดแจ้งองค์กรปกครองส่วนท้องถิ่นเชิญชวนสถานศึกษาในสังกัดตั้งแต่ระดับการศึกษาปฐมวัย ระดับการศึกษาขั้นพื้นฐาน และระดับอาชีวศึกษา เข้าร่วมโครงการ “โรงเรียนพอเพียงท้องถิ่น” และส่งเสริมสนับสนุนให้สถานศึกษาได้พัฒนาต่อยอดจากโรงเรียนพอเพียงท้องถิ่นไปสู่การประเมินเป็นสถานศึกษาพอเพียง และศูนย์การเรียนรู้ตามหลักปรัชญาของเศรษฐกิจพอเพียงด้านการศึกษา พร้อมทั้งได้ซักซ้อมแนวทางการประเมินโรงเรียนพอเพียงท้องถิ่น สถานศึกษาพอเพียง และศูนย์การเรียนรู้ตามหลักปรัชญาของเศรษฐกิจพอเพียงด้านการศึกษา ความละเอียดทราบแล้ว นั้น

 กรมส่งเสริมการปกครองท้องถิ่นได้รับแจ้งจากสำนักงานปลัดกระทรวงศึกษาธิการว่า ได้มีคำสั่ง
ที่ 1954/2560 ลงวันที่ 1 ธันวาคม 2560 เรื่อง แต่งตั้งคณะกรรมการดำเนินงานสถานศึกษาพอเพียง
เพื่อจัดทำข้อเสนอนโยบายการดำเนินงาน คำสั่งกระทรวงศึกษาธิการและข้อสั่งการกระทรวงศึกษาธิการ รวมทั้งจัดทำแผนปฏิบัติการ แนวทางและขั้นตอนการปฏิบัติงานสถานศึกษาพอเพียง แนวทางการประเมินสถานศึกษาพอเพียง และได้มีการประชุมคณะกรรมการดำเนินงานสถานศึกษาพอเพียง ครั้งที่ 2/2561 เมื่อวันอังคารที่ 6 พฤศจิกายน 2561 เวลา 14.00 น. โดยที่ประชุมได้มอบหมายให้ศึกษาธิการจังหวัดดำเนินการประเมินสถานศึกษาพอเพียงในระดับจังหวัดตั้งแต่ปีการศึกษา 2562 เป็นต้นไป ซึ่งได้กำหนดปฏิทินการประเมินสถานศึกษาพอเพียง เป็น 2 รอบ ตามสรุปผลการประชุม ดังนี้

 รอบที่ 1 ระหว่างวันที่ 16 พฤษภาคม - 10 ตุลาคม ของทุกปี

 รอบที่ 2 ระหว่างวันที่ 1 พฤศจิกายน - 31 มีนาคม ของทุกปี

และจะประกาศรายชื่อสถานศึกษาที่ผ่านเกณฑ์การประเมินเป็นสถานศึกษาพอเพียงภายในเดือนพฤษภาคม
ของทุกปี มีรายละเอียดแนวทางตามปฏิทินการประเมินปรากฏตามสิ่งที่ส่งมาด้วย 1 ดังนั้น เพื่อเป็นการส่งเสริมสนับสนุนให้สถานศึกษาขับเคลื่อนหลักปรัชญาของเศรษฐกิจพอเพียง อย่างเป็นรูปธรรม ต่อเนื่อง และยั่งยืน และเพื่อให้การประเมินสถานศึกษาพอเพียงเป็นไปตามมติที่ประชุมดังกล่าว กรมส่งเสริมการปกครองท้องถิ่น จึงขอความร่วมมือจังหวัดแจ้งองค์กรปกครองส่วนท้องถิ่นที่มีสถานศึกษาในสังกัด ดังนี้

 /1. แจ้งแนวทางการ ... /

-2-

 1. แจ้งแนวทางการประเมินโรงเรียนพอเพียงท้องถิ่น และสถานศึกษาพอเพียง ตามสิ่งที่ส่งมาด้วย 1-2 แทนแนวทางเดิมตามหนังสือที่อ้างถึง 2 สำหรับแนวทางการประเมินศูนย์การเรียนรู้ตามหลักปรัชญาของเศรษฐกิจพอเพียงด้านการศึกษาใช้แนวทางเดิม

 2. ส่งเสริมสนับสนุนให้สถานศึกษาในสังกัดทุกแห่งเข้าร่วมโครงการโรงเรียนพอเพียงท้องถิ่น และเชิญชวนให้สถานศึกษาที่ผ่านเกณฑ์การประเมินโรงเรียนพอเพียงท้องถิ่นแล้ว ให้ยื่นเรื่องขอรับการประเมินเป็นสถานศึกษาพอเพียงได้ตามรอบที่กำหนดต่อไป

 จึงเรียนมาเพื่อโปรดพิจารณาดำเนินการ

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312,5315

โทรสาร. ๐-๒๒๔๑-๙๐21-3 ต่อ 218

ผู้ประสานงาน นางนิภาวัลย์ เพ็ชร์ผึ้ง โทร. 081-9250316

รอง อสถ. .................................

ผอ.กศ. .....................................

ผอ.กง.สศ. ................................

หน.ฝ. .......................................

จนท. ........................................